b'\n_START_ARTICLE_\nAlbanian protektoraatti\n_START_SECTION_\nAlbania sodassa\n_START_PARAGRAPH_\nAlbania oli strategisestikin t\xc3\xa4rke\xc3\xa4 Italialle, koska sen kautta Italia pystyi hy\xc3\xb6kk\xc3\xa4\xc3\xa4m\xc3\xa4\xc3\xa4n Jugoslaviaan ja Kreikkaan. _NEWLINE_Lokakuussa 1940 Italian\xe2\x80\x93Kreikan sodan aikana Mussolini hy\xc3\xb6kk\xc3\xa4si Kreikkaan Albanian kautta. Kreikka teki vastahy\xc3\xb6kk\xc3\xa4yksen ja onnistui valtaamaan osan Albanian protektoraatista. Huhtikuussa 1941 Kreikka antautui Saksan tekem\xc3\xa4n hy\xc3\xb6kk\xc3\xa4yksen j\xc3\xa4lkeen, ja koko Albania palasi Italian haltuun. Italian suunnitelma Chamerian liitt\xc3\xa4misest\xc3\xa4 Albaniaan hyllytettiin suuren vastustuksen ja albaanien ja kreikkalaisten v\xc3\xa4listen erimielisyyksien takia._NEWLINE_Jugoslavian ja Kreikan valtauksen j\xc3\xa4lkeen Italia aloitti neuvottelut Saksan, Bulgarian ja Kroatian itsen\xc3\xa4isen valtion kanssa rajoista. Huhtikuussa Mussolini halusi laajentaa Albanian rajoja muun muassa liitt\xc3\xa4m\xc3\xa4ll\xc3\xa4 Montenegron autonomisena alueena Albaniaan. Italian antautumisen j\xc3\xa4lkeen Albania siirtyi Saksan haltuun sodan loppuun asti.\n_START_SECTION_\nTalous\n_START_PARAGRAPH_\nAlbania ja Italia  olivat tulliliitossa, joka poisti suurimman osan kaupank\xc3\xa4ynnin rajoituksista. Italian tullij\xc3\xa4rjestelm\xc3\xa4 otettiin k\xc3\xa4ytt\xc3\xb6\xc3\xb6n Albaniassa. Italia korvasi tullipolitikan muutoksesta aiheutuneet tappiot maksamalla Albanialle 15 miljoonaa leki\xc3\xa4 joka vuosi. _NEWLINE_Vuonna 1944 Albaniassa oli 430 yhdistyst\xc3\xa4 ja teollisuusyrityst\xc3\xa4. Vuonna 1938 niit\xc3\xa4 oli 244 ja vuonna 1922 vain 71.\n_START_SECTION_\nHallinnollinen jako\n_START_PARAGRAPH_\nAlbaniassa oli 10 prefektuuria, joihin kuului yhteens\xc3\xa4 30 ala-prefektuuria ja 23 kuntaa. Jokaista prefektuuria kontrolloi prefekti. Vuonna 1941 Albaniaan liitettiin kolme uutta prefektuurua Jugoslaviasta, jotka olivat Kossovo, Metohija ja Debar.'